ინფორმაცია

ინფორმაციაშ მაართა შანულობა რე მუდგა იჸინი ჩინაფა, გჷნაფა (informatio ლათინურო შანენს "განმარტებას, გინოჩამას"), ნამუთ ადამიერიშით გინიჩამუ ზიტყვიერო, ჭარილო ვარა შხვა მეშქაშალათ (პიჯალობური სიგნალეფი, ტექნიკური მეშქაშალეფი დო შხვა). 

ინფორმაცია ფართე შანალუაშ მაღვენჯი ცნება რე, ნამუთ კონტექსტიშ ოსქვებურო შილებე შანენდას:
მეღებული რჩქინას მუდგარენ გოთანჯელი ფაქტიშ ვარა მოლინაშენი (ახალი ამბე: პოლიტიკური, კრიმინალური, საყოფაცხოვრებო);
ჩიებათ, გურაფათ ვარა რკვიათ ეჭოფილი რჩქინას;
ჩინაფაშ გინოჩამაშ მოქიმინჯალა ვარა ფაქტის;
სპეციალური (მაგ. ონოფულე) ჩინებეფიშ კოროფუა-გინოჩამა;
მუნაჩემიშ შანულობას ანუ გინოჩამილი ჩინებაშ დინორეს. 

მა–20 ოშწანურაშ შქაწანეფშე თიქ ომენცარე ტერმინო გინირთჷ, ნამუთ გურიშხონარენს ჩინებეფიშ გოთირუას ადამიერეფიშ შქას, ადამიერიშ დო ავტომატიშ შქას, ავტომატეფიშ შქას, თაშნეშე სიგნალეფიშ გოთირუას ჩანარეფიშ დო ჩხოლარეფიშ ოქიანუს, მუშებეფიშ გინოჩამას უჯეფიშე უჯეფიშა, ორგანიზმიშე ორგანიზმიშა. ინფორმაცია კიბერნეტიკაშ ართ-ართი ჯინჯიერი ცნება რე.  

*